**ΕΝΗΜΕΡΩΜΕΝΕΣ ΔΙΕΥΚΡΙΝΙΣΕΙΣ**

**ΥΓΕΙΟΝΟΜΙΚΟΥ ΠΡΩΤΟΚΟΛΛΟΥ Ε.Ο.Κ.**

Ενόψει της έναρξης των Πρωταθλημάτων και σύμφωνα με τις διευκρινιστικές οδηγίες του Γ.Γ.Α. (4/10/21) σε συνάρτηση με τα επιδημιολογικά δεδομένα ακολουθούμε τα παρακάτω για την διασφάλιση της ομαλής διεξαγωγής των πρωταθλημάτων μας.

Κάθε σωματείο οφείλει να ορίσει και να μας κοινοποιήσει τον Υπεύθυνο covid της ομάδας και τηλέφωνο επικοινωνίας.

Υπάρχει ισχυρή σύσταση από την επιστημονική κοινότητα για εμβολιασμό των αθλητών, καθότι, εκτός των άλλων, η νόσηση με λοίμωξη covid-19 μπορεί να δημιουργήσει μακροχρόνιες συνέπειες που έχουν επιπτώσεις στο επίπεδο φυσικής κατάστασης των αθλητών και κατά συνέπεια στην καριέρα τους.

1. **Για τους αθλητές – αθλήτριες (προπονήσεις, αγώνες):**

Αθλητές -τριες **έως 17 ετών**, PCR test 72 ωρών ή rapid test 48 ωρών ή self test παρουσία του Υπευθύνου covid της ομάδας την ημέρα του αγώνα. Η δυνατότητα διενέργειας self test στους ανήλικους αθλητές – τριες σε προπονήσεις και αγώνες θα ισχύει έως και 31/10/2021 προκειμένου να δοθεί η δυνατότητα να ολοκληρώσουν ως τότε τον εμβολιασμό τους.

Αθλητές -τριες **18 ετών και άνω**, PCR test 72 ωρών ή rapid test 48 ωρών.

Εξαιρούνται οι πλήρως εμβολιασμένοι και όσοι διαθέτουν πιστοποιητικό νόσησης σε ισχύ.

|  |
| --- |
| Τα **PCR tests** για αγώνες, ισχύουν για έως και 72 ώρες, κατόπιν προκειμένου για συμμετοχή σε αγώνα θα πρέπει η διαδικασία ελέγχου covid19 να επαναληφθεί.Τα **rapid tests** για αγώνες, ισχύουν για έως και 48 ώρες, κατόπιν προκειμένου για συμμετοχή σε αγώνα θα πρέπει η διαδικασία ελέγχου covid19 να επαναληφθεί.Τα **self tests** για αγώνες ισχύουν για έως και 24 ώρες, κατόπιν για συμμετοχή σε αγώνα θα πρέπει η διαδικασία ελέγχου covid19 να επαναληφθεί. |

Θετικό αποτέλεσμα στο self test πρέπει να επιβεβαιώνεται από αντίστοιχο εργαστηριακό τεστ (PCR ή rapid) και έως ότου γνωστοποιηθεί το αποτέλεσμα του εργαστηριακού ελέγχου ο αθλητής -τρια δεν συμμετέχει σε αγώνες ή προπονήσεις.

**Ο Υπεύθυνος covid** καταθέτει στον Κομισάριο του αγώνα τον παρακάτω πίνακα συμπληρωμένο, τυπωμένο σε επιστολόχαρτο του Σωματείου και υπογεγραμμένο από τον ίδιο, έχοντας τα αποτελέσματα των τεστ, τα πιστοποιητικά εμβολιασμού και νόσησης στο αρχείο του αν και εφόσον του ζητηθούν.

|  |
| --- |
| Εβδομάδα (ημερομηνίες έναρξης-λήξης): |
| Όνομα Σωματείου: |
| Υπεύθυνος covid 19: |
| Τηλέφωνο Υπεύθυνου covid 19: |
| Άθλημα: |
| Σύνολο εμβολιασμένων αθλητών & τεχνικού προσωπικού: |
| Σύνολο νοσήσαντων αθλητών & τεχνικού προσωπικού (τελευταίου εξαμήνου): |
| Σύνολο rapid test/PCR test εβδομάδας: |
| Σύνολο self test εβδομάδας: |
| Σύνολο κρουσμάτων εβδομάδας: |

1. **Θεατές στους αγώνες**:

Μετά την νέα οδηγία της Υγειονομικής Επιτροπής της Γ.Γ.Α. για την παρουσία θεατών ισχύουν τα ακόλουθα:

* Οι ανήλικοι **έως 12 ετών** επιτρέπεται να εισέρχονται με αρνητικό self test που έχει διενεργηθεί την ημέρα του αγώνα.
* Οι ανήλικοι **13 έως 17 ετών** προσκομίζουν PCR test 72 ωρών ή rapid test 48 ώρων.
* Οι θεατές **πάνω από 18 ετών** επιτρέπεται να εισέρχονται οι πλήρως εμβολιασμένοι.

**Η πληρότητα του γηπέδου** για τους αγώνες είναι έως 60% της χωρητικότητας με πλήρως εμβολιασμένους θεατές. Οι ανήλικοι καλύπτουν το 5% του μέγιστου επιτρεπτού αριθμού θεατών για μη εμβολιασμένους.

**Ο έλεγχος** γίνεται στις εισόδους των αθλητικών εγκαταστάσεων με την χρήση της ψηφιακής πλατφόρμας αναγνώρισης για πιστοποιητικά εμβολιασμού, PCR και rapid tests.

Να τηρείται η συμπλήρωση του **καταλόγου εισερχομένων – εξερχομένων** στην αθλητική εγκατάσταση για να ελέγχεται η τήρηση των ορίων χωρητικότητας και για την δυνατότητα ιχνηλάτησης σε περίπτωση κρούσματος.

1. **Ειδικά Θέματα**

**Οι εργαζόμενοι στους αθλητικούς χώρους** κατά την διεξαγωγή των αγώνων, που δεν είναι πλήρως εμβολιασμένοι, προσκομίζουν PCR test 72 ωρών ή rapid test 48 ωρών πριν την έναρξη των αγώνων.

Όπου αναφέρονται εμβολιασμένοι εννοούνται και όσοι διαθέτουν πιστοποιητικό νόσησης, το οποίο εκδίδεται 30 ημέρες μετά τον πρώτο θετικό έλεγχο και ισχύει έως 180 ημέρες μετά τη νόσηση.

**Η χρήση μάσκας είναι υποχρεωτική** κατά την διάρκεια παραμονής στο γήπεδο με εξαίρεση τους αθλητές – τριες, προπονητές και διαιτητές.

**Πριν το άνοιγμα της αθλητικής εγκατάστασης** / γηπέδου για τον κάθε αγώνα θα πρέπει να προβλεφθεί εύλογο χρονικό διάστημα ώστε όλοι οι χώροι να απολυμανθούν με κατάλληλο διάλυμα, σύμφωνα με τις οδηγίες των αρμόδιων φορέων, μετά από τον καθαρισμό με κοινό απορρυπαντικό και τις επικαιροποιημένες οδηγίες του ΕΟΔΥ για μη υγειονομικούς χώρους. <https://eody.gov.gr/wp-content/uploads/2020/05/covid19-apolimansi-14-05-20.pdf> Μετά την απολύμανση, οι κοινόχρηστοι χώροι της εγκατάστασης θα πρέπει να παραμένουν κλειστοί, έως και το άνοιγμά τους για τον αγώνα. Ομοίως, μετά το τέλος κάθε χρήσης, όλοι οι χώροι θα πρέπει να έχουν απολυμανθεί με κατάλληλο διάλυμα, σύμφωνα με τις οδηγίες του ΕΟΔΥ, μετά από τον καθαρισμό με κοινό απορρυπαντικό.

Οι γηπεδούχες ομάδες θα πρέπει να εξασφαλίσουν **υγειονομικό υλικό** (καλάθια απορριμμάτων, χαρτιά υγείας κ.ο.κ.) καθώς και υλικό προστασίας (μάσκες, αντισηπτικά υγρά κλπ.) και οι εγκαταστάσεις και ο εξοπλισμός να έχουν καθαριστεί και απολυμανθεί σύμφωνα με τις οδηγίες των αρμόδιων φορέων.

Στις κλειστές αθλητικές εγκαταστάσεις πρέπει ν ακολουθούνται οι οδηγίες του Υπουργείου Υγείας για εξαερισμό και κλιματισμό: <https://gga.gov.gr/images/iogeneis-loimokseis.pdf>

Τέλος παρακολουθούμε τις επικαιροποιημένες αλλαγές της Υγειονομικής Επιτροπής της Γ.Γ.Α. μέσω του παρακάτω link: <https://gga.gov.gr/component/content/category/278-covid>